id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id id id ms id id id id id id id id sv id id ms id id ms ms ms id id id id id id id id id id ms ms id id id id de id ms id id ms ms en en en en en id ms ms id ms en id id jv ms id id it es id id en id ms ms ms ms ms ms
Doktor Oncall, Apa Maksudnya? Ini Peranan Mereka Luar Waktu Pejabat
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Apa Maksud 'Doktor Oncall'? Fahami Tugas Pekerja Kesihatan Di Luar Waktu Pejabat
Ditulis oleh Mohammad Nazri Zulkafli Disemak pada 10/09/2021
Disemak secara perubatan oleh Dr. Ahmad Wazir Aiman
Bukan mudah hendak jadi seorang doktor. Seseorang itu perlu melalui proses pemilihan yang sangat ketat sebelum memasuki sekolah perubatan dan bergelut dengan pekerjaan seusai mendapatkan ijazah.
Jika anda pernah pergi ke hospital pada waktu malam, anda mesti sedar terdapat doktor yang masih bertugas di kala individu lain sedang lena dibuai mimpi.
Dalam istilah pekerjaan tersebut, mereka digelar sebagai doktor oncall (bertugas di atas talian, kerja malam dan sebagainya).
Berbeza dengan waktu kerja doktor biasa, mereka diberikan amanah untuk menjaga pesakit di luar waktu pejabat.
Tugas kebiasaannya bermula seawal 5 petang sehingga 8 pagi pada keesokan harinya.
Adakah ini bermakna mereka hanya datang ke kerja pada pukul 5 petang? Tidak sama sekali.
Bergantung kepada tugasan yang diberi, ada doktor yang hadir ke tempat kerja seperti biasa, mula oncall pada pukul 5 petang sehingga 8 pagi esok dan terus bekerja sehingga 5 petang tanpa pulang ke rumah.
Selepas daripada tempoh tersebut ada yang perlu beransur pulang. Namun, ada juga segelintir yang masih perlu bekerja sehingga 5 petang menjadikan waktu kerja mereka melebihi 24 jam.
Fahami tugas doktor oncall
Walaupun tugas mereka yang oncall kelihatan seperti doktor yang bekerja di siang hari, hakikatnya, situasi agak berlainan.
Mereka perlu menerima dan menguruskan kes baharu sepanjang mereka oncall dan keadaan ini kebiasaannya dilaksanakan dengan jumlah doktor yang sedikit.
Jika terdapat sebarang kes kecemasan pada waktu di luar pejabat, mereka yang sedang oncall akan mengalami kepayahan untuk melaksanakan tugas berikutan kekurangan kakitangan kesihatan.
Selain itu, doktor oncall juga bertanggungjawab untuk merawat dan menguruskan kes kritikal di dalam wad.
Seperti yang anda sedia maklum, keadaan pesakit yang kritikal kebanyakannya tidak stabil.
Mereka memerlukan pemantauan secara berkala dan kerap bagi memastikan keadaan mereka sentiasa terkawal.
Dalam kesibukan menguruskan tugasan lain, doktor oncall, dibantu dengan staf kesihatan lain yang turut bekerja di luar waktu pejabat akan menguruskan pesakit berkenaan.
Bergantung kepada jumlah kakitangan, setiap hospital mempunyai protokol berbeza bagi mereka yang oncall.
Mereka perlu melakukan rondaan wad dan jika hospital tersebut tidaklah sebesar mana, doktor tersebut perlu menjaga pesakit di keseluruhan hospital.
Keadaan ini sudah tentunya memberikan tekanan kepada mereka terutamanya jika terdapat kes kecemasan yang berlaku pada malam tersebut.
Ada elaun atau bayaran ke untuk doktor yang bertugas di luar waktu pejabat?
Berbeza dengan hospital swasta yang mungkin ‘gah’ dari segi pembayaran elaun doktor, mereka yang bekerja di hospital kerajaan hanya menerima bayaran yang sedikit.
Secara amnya, bagi mereka yang oncall pada hari Isnin hingga Jumaat, purata bayaran hanyalah pada sekitar RM13.30 per jam.
Manakala untuk cuti awam, Sabtu dan Ahad pula, purata bayaran elaun doktor oncall adalah pada sekitar RM9.20 per jam.
Jumlah ini boleh dikatakan terlalu sedikit jika dibandingkan dengan beban kerja yang terpaksa dipikul oleh para doktor.
Apa yang lebih teruk lagi, pada masa kini, doktor tidak mempunyai jaminan untuk mendapat lantikan tetap.
Ini bermakna, status mereka akan kekal kontrak sehingga terdapat kekosongan untuk jawatan tetap (perlu bersaing) atau mereka akan ditamatkan kontrak.
Status doktor kontrak ini juga bermakna mereka kehilangan banyak manfaat sebagai penjawat awam.
Anda bekerja di hospital awam, berkhidmat di bawah kerajaan dan diberikan kadar elaun doktor yang rendah jika dibandingkan dengan beban kerja.
Namun, anda tidak layak untuk menuntut sebarang keistimewaan yang ada pada mereka yang bekerja di sektor kerajaan.
Selain itu, isu kontrak ini juga bakal menyukarkan doktor muda untuk melanjutkan pelajaran ke peringkat doktor pakar.
Dengan beban kerja yang bertimbun, perlu bekerja dan oncall melebihi 24 jam, tiada keistimewaan sebagai penjawat awam dan tiada masa hadapan yang cerah.
Persoalannya, bagaimanakah seseorang doktor itu hendak berasa terpanggil untuk terus kekal dalam bidangnya dengan masa hadapan yang kabur dan kelam?
Kerja oncall bukannya mudah terutamanya apabila ia melibatkan nyawa pesakit lain.
Pemantauan secara berkala terhadap pesakit oleh doktor boleh menentukan kadar kelangsungan hidup mereka dan keupayaan untuk sembuh daripada penyakit.
Mereka terus bekerja walaupun dibayar dengan nilai yang tidak seberapa.
Maka jika anda bertemu dengan doktor yang sedang menjalankan tugas oncall, ucapkanlah terima kasih dan cuba fahami akan kesibukan yang mereka lalui jika mereka lambat hadir memberikan rawatan kepada anda.
Hello Health Group tidak menawarkan nasihat perubatan, diagnosis atau rawatan.
Work and mental health in doctors: A short review of Norwegian studies. https://pubmed.ncbi.nlm.nih.gov/31893247/. Accessed at Sept 10, 2021
Why do doctors need a specialist mental health service? https://www.practitionerhealth.nhs.uk/why-do-doctors-need-a-specialist. Accessed at Sept 10, 2021
The mental health of doctors during the COVID-19 pandemic. https://www.ncbi.nlm.nih.gov/pmc/articles/PMC7322151/. Accessed at Sept 10, 2021
Implementation of Flexi Hours for House Officers. https://www.moh.gov.my/moh/attachments/8065.pdf. Accessed at Sept 10, 2021
On-call work and health: a review. https://www.ncbi.nlm.nih.gov/pmc/articles/PMC539298/. Accessed at Sept 10, 2021
Jika Doktor Nasihatkan Ibu Hamil Banyak Rehat & Baring, Ini Maksudnya! Seks Pun Tak Boleh Buat!
Malu Nak Jumpa Doktor, Penyakit Radang Pelvik Boleh Sembuh Sendiri Tanpa Rawatan?
Ditulis oleh Mohammad Nazri Zulkafli Disemak pada 10/09/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.